Nenad Jurin
Nenad Jurin (Sarajevo, 1953. godine) jeste bosanskohercegovački muzičar, koji je najveći dio svoje muzičke karijere proveo u Sarajevu. Jedan je od osnivača pop rok grupe COD 1972. godine. Imao je najduži staž na mjestu klavijaturiste u sarajevskom sastavu Indexi, sa kojima je stekao veliko muzičko iskustvo na koncertnim turnejama i tonskim snimanjima. Posebno se istakao svirajući klavijature na albumu Modra rijeka. Svojim sviranjem u muzičkim sastavima COD i Indexi dao je doprinos u razvoju sarajevske škole pop roka. Tokom rata u Bosni i Hercegovini kao izbjeglica preselio se sa porodicom u Sloveniju. U saradnji sa slovenskom osnovnom školom u Piranu bio je jedan od osnivača paralelne izbjegličke škole za djecu iz svih krajeva Bosne i Hercegovine. Trenutno živi i radi u Sloveniji.